UN SERIAL ORIGINAL NETFLIX
Serialul e inspirat din evenimente reale. Unele personaje, nume, firme,
incidente și locuri sunt fictive în scopul dramatizării.
Orice asemănare cu personaje reale e pur întâmplătoare.
LABORATOARE ÎN JUNGLĂ - URBANE
Murphy, nu petreci cu noi ?
Care-i problema ?
Vă distrați bine ?
Termină. A fost și o parte bună.
Da, l-am folosit, apoi l-am ucis.
Nu, nu l-am ucis noi. Escobar a făcut-o.
Acum pornim după ticălosul ăla.
Ia partea bună a lucrurilor, bine ?
Peña avea dreptate. Era și o parte bună.
Unul dintre sicarios prinși după asasinarea lui Lara Bonilla
a mărturisit că Pablo a comandat crima.
Un politician important a fost asasinat, și toată lumea știa cine a făcut-o.
În sfârșit, guvernul columbian a trebuit să reacționeze.
Pablo Escobar a fost inculpat pentru uciderea lui Rodrigo Lara Bonilla.
CĂUTAT: PABLO ESCOBAR GAVIRIA RECOMPENSĂ 100,000 DOLARI
Columbia a acceptat lucrul de care traficanții se temeau: extrădarea.
Orice columbian care aducea droguri în SUA putea fi judecat și închis acum la noi...
TRATAT DE EXTRĂDARE DINTRE STATELE UNITE ȘI REPUBLICA COLUMBIA
...chiar dacă nici nu călcase pe teritoriul nostru.
Asta a schimbat totul.
Dacă erai traficant în Columbia, închisoarea însemna gagici,
filme și distracție cu băieții...
Mituiai pe cine trebuia, iar sentința ți se reducea pentru bună purtare.
Era o glumă proastă.
Acasă, lucrurile stăteau cu totul altfel.
Al șaptelea om bogat din lume ?
Tuturor li se rupe.
Stai tot în celula de doi metri jumate, 23 de ore pe zi, ca orice alt ratat.
Un adevărat coșmar.
Acum Pablo avea de cine să se teamă: de noi.
Extrădarea nu înseamnă nimic dacă nu-l prindeți.
- Cu ajutorul nostru, îl prindeți. - Sigur.
Yankeii sar în ajutor.
E un afurisit de om contra Statelor Unite ale Americii.
Un om cu elicoptere, avioane, vehicule, rute de ieșire planificate
și o rețea de informatori.
Guvernul nostru va furniza bani, oameni, arme...
De la tine sună simplu.
Dar Escobar a fost totdeauna cu un pas înaintea noastră.
Ajută-ne să îl prindem.
Nu voi fi desemnat niciodată. Jaramillo mă urăște.
Mă ocup eu de asta.
- Crezi că extrădarea e o victorie ? - Este.
Escobar nu se va lăsa prins ușor.
Va face Columbia să sângereze.
Acum mai mult ca niciodată e nevoie de solidaritate.
Faci greșeli, apoi predici despre solidaritate ?
- Taci naibii... - Ce mă-ta, Carlos ?
De ce îl tot aperi ?
Ți-a adus-o înapoi pe soră-ta sau nu ?
Am salvat-o pentru că am lucrat împreună. Da ?
Domnilor...
Eu propun să formăm o altă organizație
care să combată injustiția extrădării.
Cum spunea John Lennon !
- "Împreună, hermanos y hermanas..." - Gata cu prostiile.
Deci, Jorge...
Cum să-i spunem ?
Întâi "Moarte răpitorilor", apoi "Extrădabilii".
Traficanții erau din nou uniți împotriva unui dușman comun:
pușcăria din America.
Dar nu era chiar "toți pentru unul și unul pentru toți".
Mai degrabă fiecare pentru el.
Următorii !
Gacha, fiind Gacha, a decis că, pentru a se opune extrădării,
ajungea să omoare pe oricine încerca să-l aresteze.
Foc !
A angajat un grup de mercenari israelieni și s-a pregătit de război.
Lehder, fiind Lehder, s-a făcut praf și a vorbit la radio.
Yankeii sunt cei care folosesc droguri.
Așa că de ce trebuie să fim noi extrădați ?
Nu știu cât de mult a ajutat.
Toate problemele
vin de la yankeii ăia imperialiști !
Nu, stai acolo. Stai acolo.
Cât despre frații Ochoa, ei și-au angajat o firmă de PR cu fițe,
care i-a tras în piept, pentru că așa fac firmele de PR.
"Mai bine un mormânt în Columbia decât unul în Statele Unite."
Gata, Fabio, știu. Ascultă...
''Mai bine un mormânt în Columbia decât o celulă în Statele Unite."
- Ce părere aveți ? - Îmi place.
E foarte bun.
Și pentru încă 50,000 de dolari, vă realizăm și sigla.
S-a făcut.
EXTRĂDABILII
Apropo, iată sigla cu care s-au ales pentru 50,000.
În alegerile prezidențiale care au urmat,
extrădarea a devenit tema definitorie printre candidați.
Traficanții i-au cumpărat pe cei pe care au putut.
I-au speriat pe cei pe care au putut.
Dar Luis Carlos Galán n-a fost nici unul, nici altul.
Și cum n-a putut nici să-l cumpere, nici să-l sperie,
Escobar și-a scos papetăria nouă șmecheră
și i-a scris lui Galán o scrisoare.
"În încheiere, vreau să protestez în termenii cei mai vehemenți
față de amestecul incorect al Americii de Nord,
într-un fel care presupune încălcarea flagrantă
a suveranității patriei noastre."
Are tupeu.
Lui Escobar nu-i e rușine.
Statele Unite înclină să vă susțină candidatura la președinție, dle Galán.
Dar și dacă îi inculpăm pe traficanți în Statele Unite,
tot nu-i putem duce acolo fără aprobarea columbiană.
Suntem curioși care e opinia dvs. privind extrădarea.
Șeful meu de campanie, dr. Gaviria,
nu vrea să îmi tai singur craca.
America îl vrea pe Pablo Escobar, ca să arate că ea câștigă bătălia,
dar, evident, ea pierde războiul.
Eu voi face așa cum e mai bine pentru Columbia.
Dacă te pronunți în favoarea extrădării, vei fi marioneta lor,
iar asta te va condamna la moarte.
Nu-mi pasă de americani, dar tot voi susține extrădarea.
Dacă yankeii vor să ia toți asasinii afurisiți din țara asta,
n-au decât să-i ia.
Cum nu l-a convins pe Galán,
Pablo a apelat la mulți judecători din țară.
S-a gândit că o lege adoptată e inofensivă
dacă niciun judecător nu vrea să o aplice.
"Când pronunți sentința împotriva unuia dintre fiii noștri
și iei în considerare trimiterea lui în Statele Unite,
noi, Extrădabilii, vom pronunța o sentință împotriva ta
și vom alege o pedeapsă mult mai cruntă."
Judecătorii au fost atât de speriați și de intimidați,
încât au trebuit instituite proceduri speciale în tribunale.
Pentru prima oară în istoria Columbiei,
băieții buni își ascundeau chipurile în spatele măștilor.
Acuzatul să se ridice.
Ai fost găsit vinovat de trafic cu cocaină în Columbia.
Vei fi predat imediat DEA pentru extrădarea în America.
În ciuda amenințărilor, mulți curajoși l-au sfidat.
Și el nu s-a dezmințit: când stiloul a dat greș...
Pablo avea totdeauna pregătită sabia.
Cu atât terorism, ați crede că toată lumea din Columbia
avea ca prioritate absolută prinderea lui Escobar, nu ?
Mai încercați.
Comuniștii... ei sunt adevărata amenințare pentru securitatea acestei țări.
Cu respect, cocaina columbiană a ucis mai mulți americani decât sovieticii.
Îi avem pe FARC, pe M-19, pe EPL, pe ELN,
toți sprijiniți de sovietici și de cubanezi.
Îmi pare rău, dar resursele noastre trebuie alocate problemelor Americii.
Nu ne puteți spune voi care sunt acelea.
Comuniștii... Vi-i mai amintiți ?
Cu Reagan la Casa Albă, era greu să-i uiți.
În cuvintele lui:
Ei sunt întruchiparea răului în lumea modernă.
Imperiul sovietic al răului a fost dintotdeauna obsesia lui Reagan.
La Hollywood, a numit unii actori ca simpatizanți comuniști.
La Washington, a creat doctrina Reagan,
care combătea comuniștii sprijiniți de sovietici în toată lumea.
CASA ALBĂ
Traficanții de droguri nu se clasau.
Ca să dai drumul la robinetul celei mai bogate țări din lume,
trebuia să vânezi comuniști.
Dnă ambasadoare, dacă CIA și grupul militar oferă mijloacele,
columbienii îl prind pe Escobar.
Vorbim despre o lovitură grea dată comerțului de cocaină.
- Despre salvarea miilor de vieți... - Dnă ambasadoare.
CIA este de acord cu grupul militar. Pablo Escobar nu mai e congresmen.
E doar un traficant columbian de droguri, și ca atare
nu e o amenințare pentru interesele noastre strategice în America de Sud.
CIA ar prefera să nu fie implicată în problemele poliției locale.
Să-l prindă columbienii.
Noonan chiar crede că 100,000 de dolari ajung pentru a-l prinde pe Escobar.
Da, e o glumă proastă.
Cam atât cheltuie pe pantofi, nu ?
CNP nu are șanse să-l prindă cu mărunțișul ăsta.
Și acum ce facem ?
Folosim cât avem, ca să echilibrăm șansele.
E adevărat, suta de mii nu era mare lucru.
Dar dacă ajungea unde trebuia, putea schimba ceva.
În Columbia erau mulți polițiști buni, cinstiți.
Șeful de la Antidrog, generalul Jaramillo, nu era însă unul dintre ei.
Prin urmare, el era exact ce ne trebuia.
- Mulțumesc pentru audiență, dle general. - Cu plăcere.
L-am desemnat pe generalul Gomez în cadrul operațiunii contra lui Pablo.
Cu tot respectul, dle general Jaramillo, eu îl propun pe Horacio Carrillo.
Dar Carrillo ascultă doar de el însuși. Nu urmează pe nimeni.
Eu nu vreau să urmeze.
Eu vreau să conducă.
Vă rog.
Da, dle general.
Cum dispuneți.
Am înțeles.
Ce s-a întâmplat, scumpule ?
Cu serviciul.
La ce oră vine Horacio să ia masa cu noi ?
Gătesc pui, cum îi place, dar a ieșit cu prietena lui.
Spune-mi ce s-a întâmplat.
Vor ca eu să-l prind pe Pablo Escobar.
Frații Ochoa nu sunt deloc mulțumiți.
Spun că, de când ești un om căutat,
mituirea poliției a devenit foarte costisitoare.
Vor să renegocieze prețul rutelor noastre.
Când a fost vorba să ucid ca să le recuperez sora, a fost bine.
Nu i-am auzit plângându-se, nu ?
Așa e. Dar una e să omori comuniști și alta e să omori politicieni.
Și acum ?
Dacă ar fi după mine, aș mări mita dată poliției, știi ?
Mai ales la șefi.
Deja le dăm prea mult ticăloșilor.
La naiba. Ce-i aia ? Ninge sau ce ?
Egrete din Himalaya.
A durat doi ani să fie dresate să stea acolo.
M-au costat un milion de dolari.
Afurisitele.
Stați naibii în copacul ăla !
Se pare că ai pierdut banii ăia, vere.
Asta e problema ta, Pablo.
Tu crezi că totul poate fi controlat, dar natura nu poate fi controlată.
Bine, Gustavo. Gata.
Engleza ta e foarte bună.
Mulțumesc. Am făcut un curs la Universitatea din Antioquia.
Și de când ești aici ?
Doar de câteva săptămâni.
O să ne ajute și soțul tău aici ?
L-am văzut când te-a adus. Cu ce se ocupă ?
Este șeful serviciului de curățenie de la ambasada SUA.
- Am dat-o în bară. - Cum ?
- Carrillo a primit slujba, cum ai vrut. - Nu, Jaramillo transmite un mesaj.
Îmi spune că i-am greșit prețul.
Pregătește terenul pentru eșecul lui Carrillo, iar când dă greș,
îl va concedia pentru incompetență,
iar noi pierdem singurul polițist de încredere.
- Bună ! - Bună !
Scuze că am întârziat.
Javier, prietena mea Elisa.
- Javier lucrează cu Steve. - Îmi face plăcere.
Și mie.
Și tu ești tot om de serviciu la ambasadă, ca Steve ?
Nu, de fapt, eu sunt de la CIA.
Dar e secret, așa că să nu mai spui nimănui.
Am venit aici să vânez comuniști și să împiedic invazia marxistă din Cuba.
Faza cu omul de serviciu a fost ideea ta ?
Nu, e doar de fațadă.
Mulțumesc pentru sinceritate.
Ca să știți, eu sunt o guerrillera comunistă.
Perfect.
Dacă am fi știut atunci că spunea adevărul...
probabil nu ne-ar fi păsat.
Nouă ne păsa de Pablo Escobar.
Iar prinderea lui nu avea să fie ușoară.
Avea resurse mai bune și informații mai bune.
Și pe atunci deținea peste 800 de case și fincas,
înconjurate de zeci de sicarios dispuși să moară pentru el.
Iar polițiști... Și dintre ei avea o mulțime.
Dar nu pe toți.
Sursele lui Jaramillo spun că mâine Pablo va fi la finca numită El Bizcocho.
Nu-l putem surprinde decât printr-un atac aerian.
Jaramillo nu ne-a dat un elicopter.
Atunci trebuie să aflăm unde se ascunde azi.
Am prins o păsărică.
O să am grijă să ciripească.
Iisuse.
Doar să-ți amintești că ai vrut să fii implicat total.
Dă-mi cafeaua aia.
Ne-a dat deja numele a trei fincas,
dar Pablo nu va fi în niciuna dintre ele.
Dar știi unde se ascunde, nu ?
Uite, frățioare...
Știu că faci pe tine la gândul că Pablo te va omorî.
Dar și eu te voi omorî.
Și foarte încet.
Pablo mă va omorî și mai încet.
Atunci, roagă-te să-l găsim, și încă repede.
Știam că Escobar era anunțat cum făceam o mișcare,
dar o părticică din mine credea că, cu aroganța lui,
ar fi stat pe loc să se bată.
Sau poate că am vrut doar să-i transmitem un mesaj.
Șefu' !
Otravă ! Șefu' !
Porniseră spre El Bizcocho, dar au ieșit de pe șosea.
- Se îndreaptă încoace. - Cât de departe sunt ?
Două ore, șefu'.
Adună băieții și spune-le să se pregătească.
- Plecăm. - Bine.
Trebuie să plecăm.
Unde ?
Vine poliția.
- Dar gătesc de câteva ore. - Îmi pare rău.
- Trebuie să plecăm acum. - Și lucrurile noastre ? Hainele ?
Ne cumpărăm altele noi mai târziu, nu ?
Îmi pare rău.
M-ai auzit să mă plâng ?
Cât ești cu noi, Pablo, sunt dispusă să fac orice.
- Aduceți aici toate cutiile. - Da, domnule.
Cangrejo ! Du-te în camera lui Pablo și vezi dacă e ceva acolo.
Efrain !
Eu iau doar cele două agende albastre.
Căutați prin toată casa, să nu rămână niciun document în urmă.
Ce e, Gustavo ?
Ne-ai nenorocit, Pablo.
Nu doar pe tine și pe mine.
Ai nenorocit toată familia.
Sigur, ți-a trebuit ție să te prezinți în Congres...
Voiai tu să ajungi președintele acestei țări blestemate,
iar noi tragem ponoasele, nu-i așa ?
Să-i ia dracu' !
Cu o moarte tot suntem datori, nu ?
Vino încoace.
Fratele meu.
Te las să stai lângă pilot. Haide !
Așa.
În timp ce Pablo privea ultima oară în jos spre Hacienda Nápoles,
sper că a primi mesajul nostru... Și sper că l-a scos din sărite.
Oi fi având tu 800 de case, prietene, dar niciuna nu este un cămin.
Te vom fugări pentru restul vieții.
Sau până te prindem... Sau te omorâm.
De-acum înainte, nu ești în siguranță nicăieri.
Am arestat doar cameristele și grădinarii,
în timp ce am scotocit finca de sus până jos.
Amărâții de polițiști au fost șocați de tot luxul.
Dacă v-ați risca viața pentru 22 de dolari pe săptămână, ați băga și voi în voi.
E o vorbă veche printre polițiști:
"Cei răi trebuie să aibă noroc de fiecare dată.
Cei buni trebuie să aibă noroc doar o dată."
Iar în cenușa rămasă la plecarea grăbită a lui Pablo, mi-am găsit norocul.
Adresa ne-a condus la o clădire banală din centrul orașului Medellín.
Am făcut o descindere, și ghici pe cine am găsit ?
Barbă-neagră.
Contabilul principal al lui Pablo și păstrătorul tuturor secretelor.
În custodie avea să descrie un imperiu al cocainei
cu încasări zilnice de 60 de milioane de dolari.
Pablo era mai mare decât General Motors.
Muntele de dovezi a umplut o sală de la Palatul Justiției,
sediul Curții Supreme a Columbiei,
singurul loc considerat suficient de sigur pentru păstrarea lor.
Aveam dovezi pentru a-l condamna pe viață de 100 de ori.
La naiba.
- Ce e ? - Jaramillo trage sforile.
E ofticat că i-am dat doar 100 de mii.
Nu ne lasă să facem copii după nimic.
Sunt chestii bune, le putem folosi.
Nimic nu iese de aici.
Traficanții l-au plătit pe unul, Ellis McPickle,
să ducă cocaină peste tot.
Ellis McPickle ?
Bănuiesc că e un nume fals.
Ia-le.
- Poftim ? - Bagă-ți-le în pantaloni.
Ce tot vorbești ?
Vrei să-l prinzi pe Pablo sau nu ?
- De ce eu ? - Pe mine mă vor bănui.
- Pe tine nu. - Și dacă mă percheziționează ?
N-o să percheziționeze un alb.
- Ești oaspete în țara lor. - Oaspeții nu fură.
Fă-o și gata.
Uneori trebuie să faci lucruri rele ca să prinzi oameni răi.
Iar uneori oamenii răi te ajută să faci lucruri bune.
Astea sunt din contul traficanților din Miami.
Beneficiarul cecului e "Ellis McPickle".
Da.
Am auzit numele pomenit în unele înregistrări cu traficanții.
Evident, e un nume fals.
Niciun columbian nu și-ar spune "Ellis McPickle".
Nu e columbian.
E un pilot american care transportă tone de cocaină pentru cartel.
Un yankeu ?
- Cum îl cheamă ? - Nu știu.
Dar știm că Gustavo vorbește des de "McPickle".
Suarez, te temi vreodată ce ai putea să pățești
dacă Pablo află că lucrezi pentru ambele părți ?
- Eu sunt de partea voastră. - Da ?
Dovedește-mi. Ce-mi mai poți spune despre McPickle ?
Avem o fotografie de-a lui la dosar.
Poate verificați la CIA. Și-a început cariera cu ei.
Ce naiba e asta ?
Îți dau o temă.
Un fost pilot CIA transportă cocaină pentru traficanți.
Și vreau să afli cine e.
Mai întâi, eu nu lucrez pentru tine, Murphy, mă auzi ?
- Deci nu veni crezând că... - Ăla e Barry Seal ?
Ce mai face ?
Barry Seal.
Barry Seal, un băiat bun din sud, pasionat de fotbal,
chimicale care te fac cu capul și gagici...
Era perfect pentru CIA.
Dar, cu stilul lui de viață extravagant, era perfect și pentru traficanți.
A fost ușor să-l găsim pe Barry.
A trebuit doar să stăm la pândă la bordelul lui favorit.
Din întâmplare, era și favoritul lui Peña.
Un prieten mi-a zis de locul ăsta. N-am mai fost aici.
Nu, pe bune.
Uite.
Doamne. E Pistruiata. O cunosc.
Pe data viitoare.
- La naiba, e Barry ? - Sau să zicem McPickle ?
Haide, avem o mașina pentru tine.
- Bună, Vanessa ! - Bună !
Dar e haios de pronunțat, nu ? "McPickle" ?
Ia loc, Barry.
Pari relaxat pentru cineva pe care îl paște o viață la pârnaie.
Păi, n-aveți nicio dovadă.
Avem documente de-ale lui Escobar cu transporturi din Medellín în Louisiana.
- În jur de 500 de tone ? - Da.
Da ? Să vedem dacă vă crede cineva în instanță, bine ?
Chestia ciudată e că nu poți zbura din Medellín în Louisiana
fără o escală de reaprovizionare.
Potrivit documentelor, te-ai oprit în Cuba și Nicaragua.
Manifestele nu mint.
Un fost agent CIA care face escale în țări comuniste, cu sau fără cocaină,
asta e considerată trădare de Ministerul Justiției din SUA, nu ?
La naiba ! Sunteți buni.
Simpatizant comunist.
Te legăm cu o fundă mare și roșie și te parașutăm la ușa lui Reagan.
Escale în Cuba și Nicaragua pentru transporturi de cocaină.
Trădare și trafic.
Cât vine, două sentințe pe viață la prețul uneia ?
Așa e.
Ei bine... Vedeți voi, m-am gândit că o să vină ziua asta.
Dați-mi jos cătușele, băieți. Să vă arăt ceva.
Da ? Ce ?
Eu îi zic "scutirea de închisoare".
O să vreți s-o vedeți.
Haideți, dați-mi jos cătușele.
Barry avea o poză cu Escobar încărcând cocaină pe pistă în Nicaragua.
De ce contează ?
Pentru că, pe atunci, Nicaragua era guvernată de comuniștii sandiniști
care îl lăsau pe Escobar să le folosească țara ca terminal
pentru transporturile de cocaină către SUA.
Cocaină columbiană care trece printr-o țară comunistă spre America ?
N-aș fi putut inventa așa ceva.
- Măiculiță. - Era prea de tot.
- Trebuie să i-o arătăm ambasadoarei. - Așteaptă. Nu.
Dacă află prea mulți, Barry Seal e mort. Trebuie să fim atenți.
De ce încerci să protejezi o jigodie care a traficat peste 500 de tone ?
Am un cod de etică în privința informatorilor.
Nu și în privința torturării suspecților cu cafea fierbinte.
- Nu l-aș judeca pe Carrillo. - De ce ?
Ție ți-au omorât un partener. Lui, o duzină.
Întotdeauna am admirat loialitatea lui Peña față de informatori.
Dar, sincer să fiu, Barry Seal nu era un informator.
Era doar un traficant prins cu mâța în sac,
care i-a dat în gât pe cei cu care a lucrat, un turnător.
Dacă puteam folosi legătura narco-comunistă
pentru a obține resursele de care aveam nevoie, atunci dă-l naibii.
Ciudați parteneri, într-adevăr.
Ai descoperit de unul singur o legătură narco-comunistă.
Cei de la Washington vor înnebuni.
Mulțumesc, dnă ambasador.
Trebuie să fie strict secret, pentru siguranța informatorului.
Desigur.
Mulțumesc.
La Washington, "strict secret" nu însemna cine știe ce,
mai ales când un colonel din Marină, Oliver North, a pus mâna pe fotografie.
Știu că fiecare părinte american preocupat de problema drogurilor va fi scandalizat
să afle că oficialități din conducerea statului Nicaragua
sunt profund implicate în traficul cu droguri.
Această fotografie îl arată pe Federico Vaughan,
mâna dreaptă a unuia dintre cei nouă comandantes care conduc Nicaragua,
cum încarcă un avion cu droguri ilegale destinate Statelor Unite.
Nu, se pare că sandiniștii sunt gata de orice crimă.
E periculos să fii turnător, iar întinderea lui Escobar era lungă.
Barry Seal a refuzat protecția federală...
...și și-a întâmpinat sfârșitul într-o parcare din Baton Rouge.
Hopa.
Idiotule ! Ți-am spus să avem grijă. Din cauza ta, Barry Seal a fost ucis.
Dacă voia să trăiască mult, trebuia să lucreze la Kodak.
Ești vinovat de moartea lui, idiotule !
Nu eu l-am ucis, Escobar a făcut-o.
Acum îl putem vâna pe ticălos.
Ia partea bună a lucrurilor.
Din acel moment, potrivit lui Reagan,
combaterea traficanților era același lucru cu combaterea comuniștilor.
Am primit un munte de bani și toate resursele necesare.
Comandamentul sudic SUA din Panama ne-a făcut un cadou:
avioane, elicoptere, orice vă vine în minte.
Cu resursele și informațiile noastre, columbienii au găsit laboratoare în țară
și le-au incendiat, confiscând cocaină de peste un miliard de dolari.
Ne mergea excelent, iar traficanții o simțeau.
În Miami, prețul cocainei a explodat.
Totuși, încă nu prinseserăm niciun lider de la Medellín...
Asta până când am pus un dispozitiv de urmărire într-o încărcătură de eter,
ingredientul esențial pentru prelucrarea cocainei.
L-am găsit !
Butoiul pe care l-am urmărit ne-a dus la Tranquilandia,
cea mai mare uzină de prelucrare din Medellín, și am lovit-o tare.
Zeci de oameni au pierit în luptă.
Dar așa am obținut cea mai mare victorie de până atunci:
primul dintre capii de la Medellín, Carlos Lehder.
În cortul meu sunt 50,000...
Luați de zece ori mai mult dacă mă lăsați o oră.
Nu se poate, Carlitos. Te duci la Disneyland.
Lehder a fost extrădat imediat în State,
unde un tribunal federal l-a condamnat pe viață.
Plus 135 de ani.
Extrădarea funcționa.
Carlos va muri într-o închisoare americană.
Și nimeni nu a savurat această victorie mai mult decât columbienii.
Candidatului antinarcotice Luis Carlos Galán
îi oferea vântul prielnic care să-l propulseze la președinție.
Extrădarea avea să devină strigătul lui de luptă.
Domnilor ?
Mulțumesc.
Iar pentru traficanți... Aceasta era o declarație de război.
E cumplit ce a pățit Carlos.
Dar am depus deja o moțiune la Curtea Supremă a Columbiei,
de contestare a legalității extrădării.
O vor examina săptămâna aceasta la Palatul Justiției.
Putem cumpăra pe cineva din instanță ?
Din păcate, nu.
E singura instituție din țara asta care e incoruptibilă.
Să ne rugăm pentru un verdict favorabil.
Frate, chiar și după ce moare,
Carlos mai are de executat 135 de ani de închisoare.
E terminat.
Porcării ale yankeilor.
A pățit-o pentru că a vorbit la radio despre revoluție.
Noi suntem la rând, nu ?
Ai dreptate.
Pablito !
Ai ceva de zis sau ce ?
După părerea mea, închisoarea în Statele Unite e mai rea decât moartea.
Nu putem uita niciodată ce a pățit Carlos.
Carlos a fost unul dintre noi.
Fabio are dreptate. Americanii ne nenorocesc.
Dar, pentru ei, există o țintă mult mai importantă decât noi.
Deci, fraților...
- E momentul să le dăm ce-și doresc, nu ? - Sigur că da.
Nu mă așteptam să ne mai întâlnim.
Nu e un lucru ușor. E riscant.
Va fi nevoie de mai mulți oameni și arme.
Vor exista victime.
Înțeleg ce vreți. Despre ce sumă vorbim ?
Două milioane de dolari americani.
E prea periculos.
Orice lupta revoluționară presupune sacrificii.
Și e periculoasă, e de la sine înțeles. N-am dreptate ?
Pentru noi, frate...
este datoria noastră să luptăm până la capăt.
Avem o îndatorire istorică.
N-o putem ignora.
Ți-l prezint pe Pablo Escobar.
Domnișoară.
- Bine. - Ne-am înțeles.
Așa este.
Tocmai plecam.
Bună seara.
Ce înseamnă asta ?
De ce te întâlnești cu Escobar ?
Am ajuns la un acord.
Evident, e vorba despre bani.
Ce vrea în schimb ?
Dacă nu vrei să iei parte, nu pot să-ți spun.
Este o alianță necesară pentru lupta revoluționară.
Eu lupt pentru popor, nu pentru traficanții de droguri.
Connie ?
Elisa ? Ce se întâmplă ?
- Trebuie să vorbim. - Despre ce ?
Mi-ai spus că soțul tău lucrează la ambasadă.
Da.
Trebuie să-l avertizezi.
Despre ce ?
Pablo Escobar plănuiește ceva cu un grup comunist numit M-19.
Nu știu ce este, dar știu că va fi de rău.
Ia stai. Pablo Escobar ? De unde știi de el ?
Știu, și gata. Trebuie să îl avertizezi...
Și trebuie să mă ascunzi.
Bine. Vino.
Steve e deja la muncă, dar Javi locuiește jos.
Sper că e aici.
Sunt.
- Ce avem aici ? - Îți explic mai târziu.
Mă întorc imediat. Du-te.
- Mi-a spus că Escobar... - Mai încet.
...a angajat partizanii din M-19. Crede că plănuiesc ceva cumplit.
- Încet. - Escobar folosește membrii M-19.
- Poți repeta ? - Pablo Escobar și partizanii din M-19.
Escobar și M-19 ?
Nu mi-a dat detalii, doar că va fi de rău.
Nu are nicio logică.
Mi-a cerut să o ascund, așa că am dus-o acasă la Javi.
Bine. În regulă.
- Agent Murphy ! - Bine.
Dnă ambasadoare, am informații despre Escobar și M-19. Cred că...
- ...sediul Curții Supreme. - Doamne-Dumnezeule !
"Doamne-Dumnezeule" e potrivit.
Finanțați de Escobar, partizanii din M-19 au luat cu asalt Palatul Justiției
și au ocupat Curtea Supremă.
Au luat peste 100 de ostatici și au făcut revendicări
despre redistribuirea averilor și eliminarea nedreptății și tiraniei...
Dar erau aiureli.
BOGOTA, COLUMBIA ÎN ACEASTĂ DIMINEAȚĂ
Armata a atacat, au pierit zeci de oameni în măcel,
inclusiv jumătate dintre judecătorii Curții Supreme a Columbiei.
Majoritatea celor din M-19 au fost uciși.
Unii au fugit, însă doar după ce și-au îndeplinit adevăratul scop.
Au incendiat sala conținând cele 600,000 de pagini de probe împotriva lui Escobar.
Tot cazul împotriva lui s-a făcut scrum.
În Statele Unite, mafia face martorii să dispară
ca să nu depună mărturie la tribunal.
În Columbia, Pablo Escobar a făcut să dispară tot tribunalul.
Incendiul pornit mai devreme de partizani s-a extins
cu explozia în interior a unor obuze.
- Unde e ? - Intră.
Tu, sus ! Cine dracu' e ea și de ce o caută armata ?
Lasă jos pistolul.
Lasă-l jos.
Mi-a spus cine e. Lasă arma jos.
- Pot să spun ceva ? - Nu, nu poți.
Murphy... Calmează-te.
Nu știu de ce te-ai băgat în treaba asta.
Nevastă-ta mi-a adus-o.
Apreciez că te sacrifici pentru soția mea,
dar de ce ne riscăm cariera pentru femeia asta ?
Pentru că ea poate dovedi că Pablo a fost în spatele asediului de la palat.
Dacă ea poate face legătura între Escobar și asediu, să o aducem aici.
E din M-19.
Noonan va trebui să o predea armatei columbiene,
iar apoi ea dispare.
Aș vrea să nu se repete povestea cu Barry Seal.
Deci vom adăposti o fugară comunistă ?
N-a făcut decât să ne avertizeze.
Nu e pe radarul nimănui.
Nu e implicată în nimic.
X-urile roșii din aceste fotografii sunt revoluționari M-19
lichidați de forțele speciale columbiene.
Persoanele rămase sunt fugare.
Fraților, e mai complicat decât pare.
A fost scenariul clasic Escobar. S-a înțeles cu M-19.
Data viitoare o să ne spui că el a scufundat Titanicul.
Probele pentru extrădarea lui au fost distruse printr-o coincidență ?
El nu poartă pică, dacă e în interesul lui.
- De unde știi că s-a înțeles cu ei ? - Avem o sursă confidențială.
Ești gata să identifici sursa asta, agent Peña ?
- Nu, nu sunt. - Nu mai e nevoie să spun...
Comandamentul sudic își retrage resursele oferite DEA
în urma acestei agresiuni comuniste.
Trebuie să atacăm conducerea M-19:
Ivan "Cel Groaznic" Torres și Elisa Alvarez.
Ne caută peste tot.
La ce te-ai așteptat ?
Credeai că avea să fie altfel ?
Ați lucrat foarte bine.
Nu vă puteți închipui cât de mult ne va ajuta cauza.
Nu, frate. Adevărul e că voi ați ajutat-o pe a mea.
Tu, Ivan...
mi-ai dat sabia lui Simón Bolívar.
Aceeași sabie care a eliberat această țară.
Acum ea îți aparține.
Cu ea vei continua lupta... pentru a elibera această țară.
Vă promit, voi continua lupta.
Ai câștigat-o, frate.
Cât despre mine...
Eu plec în Panama până se liniștesc apele.
Și noi vom dispă...
Să nu uitați valiza.
Și sabia aia idioată.